Bones sensacions dels Burjarunners per a la pròxima Marató de València
2025-07-24

Ha sigut un diumenge de competició en el qual les sensacions no han pogut ser millors. La Mitja Marató de rècord de València ha comptat amb la participació de 30 corredors i corredores del Club Burjarunners, els quals han donat el millor de si mateixos i a l’hora s’han provat per a la Marató que disputaran el mes de desembre.

Amb gran il·lusió i amb ganes que arribe el 2 de desembre, les corredores i els corredors de Burjarunners continuen amb la seua preparació per a no faltar a la cita més important de l’any a València, la Marató. Una preparació que els porta cada setmana, els dimarts i els dijous, a recórrer diferents punts del municipi i de fora d’ell per a arribar a la cita atlètica al 100%.